Святая Тэрэза, сваім прыкладам ты вучыла, што сапраўдная любоў заключаецца не ў словах, а ва ўчынках; што любоў, укаранёная ў сэрцы, знешне праяўляецца ў дабрыні, спагадлівасці і цярплівасці, у дапамозе іншаму чалавеку; вучыла, што любоў нікога не выключае са сваёй добразычлівасці. Каб быць такою, яна патрабуе моцнай апоры ў Божай любові і павінна браць пачатак у ёй. Толькі такая любоў можа расшыраць сэрца чалавека. Акрамя прыкладу, святая Тэрэза, нам патрэбна тваё заступніцтва, каб мы ўмелі ўсміхацца іншаму чалавеку тады, калі не маем на гэта ніякай ахвоты, або распачаць з ім цяжкую, непрыемную для нас размову, калі ўсё адштурхоўвае нас ад яго. Ты сама сказала, што такая любоў значыць больш, чым самае страшнае мучаніцтва. Выпрасі нам і ўсім, за каго мы молімся ў гэтай навэнне, любоў, якую мы бачым у Езусе і ў табе.